ᱤᱨᱯᱷᱟᱱ ᱠᱷᱟᱱ

ᱥᱟᱦᱤᱵᱽᱡᱟᱫᱮ ᱤᱨᱯᱷᱟᱱ ᱟᱞᱤ ᱠᱷᱟᱱ (᱐᱗/᱐᱑/᱑᱙᱖᱗-᱒᱙/᱐᱔/᱒᱐᱒᱐) ᱫᱚ ᱠᱷᱟᱴᱚ ᱛᱮ ᱤᱨᱯᱷᱟᱱ ᱦᱚᱸ ᱠᱚ ᱢᱮᱛᱟᱭᱟ, ᱡᱟᱦᱟᱸᱭ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱠᱷᱮᱞᱚᱸᱰᱤᱭᱟᱹ, ᱚᱱᱟ ᱥᱟᱶᱛᱮ ᱛᱤᱢᱤᱱ ᱜᱟᱱ ᱵᱨᱤᱴᱤᱥ ᱯᱷᱤᱞᱢ (ᱦᱚᱞᱤᱣᱩᱰ) ᱯᱷᱤᱞᱢ ᱨᱮᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ ᱾ ᱟᱡᱟᱜ ᱯᱷᱤᱞᱢ ᱡᱤᱭᱚᱱ ᱵᱷᱤᱛᱤᱨ ᱨᱮ ᱕᱐ ᱠᱷᱚᱱ ᱵᱟᱹᱲᱛᱤ ᱴᱚᱴᱷᱟᱠᱤᱭᱟᱹ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱼᱟ ᱾ ᱠᱷᱟᱱ ᱫᱚ ᱟᱡᱟᱜ ᱡᱤᱭᱚᱱ ᱨᱮ  ᱟᱭᱢᱟ ᱥᱤᱨᱯᱷᱟᱹᱭ ᱟᱢᱮᱴ ᱟᱠᱟᱫᱼᱟ, ᱢᱤᱫ ᱡᱟᱹᱛᱤᱭᱟᱹᱨᱤ ᱯᱷᱤᱞᱢ ᱥᱤᱨᱯᱷᱟᱹ ᱟᱨ ᱯᱷᱤᱞᱢᱯᱷᱮᱭᱟᱨ ᱥᱤᱨᱯᱷᱟᱹ ᱯᱩᱱ ᱜᱚᱴᱟᱝ ᱛᱷᱚᱠ ᱨᱮ ᱧᱟᱢ ᱟᱠᱟᱫᱼᱟ ᱾ ᱯᱷᱤᱞᱢ ᱯᱟᱹᱨᱩᱠᱷᱤᱭᱟᱹ ᱠᱚ ᱱᱩᱭ ᱫᱚ ᱢᱤᱫ ᱥᱚᱨᱮᱥ ᱠᱷᱮᱞᱚᱸᱰᱤᱭᱟᱹ ᱞᱮᱠᱟᱛᱮ ᱠᱚ ᱧᱩᱛᱩᱢᱮᱭᱟ ᱾ ᱒᱐᱑᱑ ᱥᱟᱞᱮ ᱨᱮ ᱱᱩᱭᱫᱚ  ᱦᱩᱱᱟᱹᱨ ᱛᱷᱚᱠ ᱨᱮ ᱟᱡᱟᱜ ᱮᱱᱮᱢ ᱠᱷᱟᱹᱛᱤᱨ ᱥᱤᱧᱚᱛ ᱨᱮᱱᱟᱜ ᱧᱩᱛᱩᱢᱟᱱ ᱱᱟᱹᱜᱟᱹᱨᱤᱭᱟᱹ ᱢᱟᱹᱱ ᱥᱤᱨᱯᱷᱟᱹ ᱯᱚᱫᱽᱢᱚᱥᱨᱤ ᱥᱤᱨᱯᱷᱟᱹ ᱠᱚ ᱮᱢᱟ ᱟᱫᱮ ᱛᱟᱦᱮᱸᱫ ᱾

ᱯᱩᱭᱞᱩ ᱡᱤᱭᱚᱱ
ᱤᱨᱯᱷᱟᱱ ᱠᱷᱟᱱ ᱫᱚ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱡᱚᱭᱯᱩᱨ ᱨᱮ ᱢᱤᱫ ᱢᱩᱥᱞᱟᱹ ᱯᱟᱴᱷᱟᱬ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡ ᱟᱭᱳ ᱵᱮᱜᱚᱢ ᱠᱷᱟᱱ ᱫᱚ ᱴᱚᱝᱠ ᱦᱟᱹᱠᱤᱢ ᱜᱷᱟᱨᱚᱸᱡᱽ ᱨᱤᱱᱤᱡ ᱠᱟᱱ ᱛᱟᱦᱮᱸᱫ ᱮ ᱟᱨ ᱟᱯᱟᱛ ᱢᱟᱹᱦᱟᱹᱱ ᱡᱟᱜᱤᱨᱫᱟᱨ ᱠᱷᱟᱱ ᱫᱚ ᱴᱚᱝᱠ ᱡᱤᱞᱞᱟᱹ ᱝᱨᱮᱱᱟᱜ ᱠᱷᱟᱡᱩᱨᱤᱭᱟᱹ ᱟᱹᱛᱩᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱟᱨ ᱢᱤᱫ ᱴᱟᱭᱟᱨ ᱵᱮᱯᱟᱨ ᱫᱚᱠᱟᱱᱮ ᱪᱚᱲᱟᱣᱮᱫ ᱛᱟᱦᱮᱸᱫ ᱾ ᱤᱨᱯᱷᱟᱱ ᱠᱷᱟᱱ ᱫᱚ ᱢᱤᱫ ᱵᱷᱟᱹᱜᱤ ᱠᱨᱤᱠᱮᱴ ᱠᱷᱮᱞᱚᱸᱰᱤᱭᱟᱭ ᱛᱟᱦᱮᱸ ᱠᱟᱱᱟᱭ ᱟᱨ ᱥᱤᱠᱮ ᱱᱟᱭᱩᱰᱩ ᱴᱩᱨᱱᱟᱢᱮᱸᱴ  ᱞᱟᱹᱜᱤᱫᱮ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ, ᱢᱮᱱᱠᱷᱟᱱ ᱠᱟᱹᱣᱰᱤ ᱨᱮᱱᱟᱜ ᱟᱱᱟᱴ ᱛᱮ ᱵᱟᱭ ᱞᱟᱦᱟ ᱫᱟᱲᱮᱭᱟᱭᱟᱫᱼᱟ ᱾

ᱠᱷᱟᱱ ᱫᱚ ᱑᱙᱘᱔ ᱥᱟᱞᱮ ᱨᱮ ᱢᱟᱥᱴᱟᱨ ᱰᱤᱜᱽᱨᱤ (MA) ᱥᱚᱱᱮᱨᱮ ᱮ ᱥᱤᱫ ᱞᱮᱫ ᱛᱟᱦᱮᱸᱫ, ᱩᱱ ᱚᱠᱛᱚ ᱡᱟᱹᱛᱤᱭᱟᱹᱨᱤ ᱰᱨᱟᱢᱟ ᱟᱥᱲᱟ (NSD) ᱠᱷᱚᱱ ᱠᱟᱹᱣᱰᱤ ᱥᱚᱦᱚᱫ ᱮ ᱧᱟᱢᱮᱫ ᱛᱟᱦᱮᱸᱫ ᱾
ᱟᱡᱟᱨ ᱟᱨ ᱜᱩᱨ
ᱢᱟᱨᱪ ᱒᱐᱑᱘ ᱨᱮ ᱟᱡ ᱴᱣᱤᱴ ᱛᱮ ᱥᱚᱫᱚᱨ ᱞᱮᱫᱟᱭ  ᱱᱭᱩᱨᱳᱮᱱᱰᱳᱠᱨᱟᱭᱤᱱ ᱴᱩᱭᱢᱳᱨ ᱟᱡᱟᱨ ᱮ ᱛᱤᱠᱪᱷᱟᱹᱜ ᱠᱟᱱᱟᱭ ᱾ ᱢᱤᱫ ᱥᱮᱨᱢᱟ ᱞᱟᱹᱜᱤᱫ ᱟᱡ ᱭᱩ ᱠᱮ ᱨᱮ ᱛᱤᱠᱪᱷᱟᱹᱜ ᱠᱟᱱ ᱛᱟᱦᱮᱸᱫ ᱟᱨ ᱯᱷᱮᱵᱨᱩᱣᱟᱨᱤ ᱒᱐᱑᱙ ᱨᱮ ᱥᱤᱧᱚᱛ ᱮ  ᱨᱩᱣᱟᱲ ᱮᱱᱟᱭ ᱾ 
᱒᱘ ᱮᱯᱨᱤᱞ ᱒᱐᱒᱐ ᱨᱮ ᱟᱡ ᱢᱩᱢᱵᱟᱭᱤ ᱨᱮᱱᱟᱜ ᱠᱳᱠᱚᱞᱟ ᱫᱷᱤᱨᱩᱵᱷᱟᱭᱤ ᱚᱢᱵᱟᱱᱤ ᱦᱚᱥᱯᱤᱴᱟᱞ ᱨᱮ ᱵᱦᱩᱨᱛᱤ ᱮᱱᱟᱭ , ᱚᱱᱰᱮ ᱞᱟᱨᱜ ᱤᱱᱴᱮᱥᱴᱟᱭᱤᱱ ᱜᱷᱟᱣ ᱞᱟᱹᱜᱤᱫ ᱮ ᱛᱤᱠᱪᱷᱟᱹ ᱮᱱᱟᱭ ᱾ ᱚᱱᱟ ᱫᱚᱥᱟᱨ ᱦᱤᱞᱚᱝ ᱕᱓ ᱥᱟᱞ ᱩᱢᱮᱨ ᱨᱮ ᱟᱡ ᱚᱱᱟ ᱟᱡᱟᱨ ᱛᱮ ᱵᱚᱝᱜᱟ ᱛᱟᱞᱟ ᱮᱱᱟᱭ 

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ


 Irrfan Khan official on Facebook 
 TIME Magazine coverage of Irrfan Khan 
 TIME Magazine photo feature 
 Irrfan Khan takes the comic turn

ᱛᱷᱚᱠ:ᱵᱚᱞᱤᱣᱩᱰ ᱮᱠᱴᱚᱨ/ᱮᱠᱴᱨᱮᱥ